CELEX: 62015TN0327
Language: da
Date: 2015-06-02 00:00:00
Title: Sag T-327/15: Sag anlagt den 2. juni 2015 — Den Hellenske Republik mod Kommissionen

24.8.2015   
            
            
               DA
            
            
               Den Europæiske Unions Tidende
            
            
               C 279/42
            
         Sag anlagt den 2. juni 2015 — Den Hellenske Republik mod Kommissionen
   (Sag T-327/15)
   (2015/C 279/52)
   Processprog: græsk
   
      Parter
   
   
      Sagsøger: Den Hellenske Republik (ved G. Kanellopoulos, O. Tsirkinidou og A.E. Vasilopoulou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 25. marts 2015, »om pålæggelse af en finansiel korrektion for tilskuddet fra EUGFL — Udviklingssektionen for det operative program 2000GR061RO021 CCI (Grækenland — Målsætning 1 — Genopbygning af landdistrikterne)«, for et beløb på 7 2 1 05  592,41 EUR, som blev meddelt under nummer C(2015) 1936 final, annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Med det første annullationsanbringende gøres det gældende, at den anfægtede afgørelse ikke har hjemmel, eftersom artikel 39 i forordning (EF) nr. 1260/1999 (1), som er brugt som hjemmel for dens vedtagelse, er blevet ophævet for så vidt som den vedrører EUGFL — Udviklingssektionen (første anbringendes første klagepunkt), og under alle omstændigheder opfylder den ikke fra starten betingelserne for at påberåbe sig artikel 39 i forordning (EF) nr. 1260/1999 (første anbringendes andet led).
            
         
               2.
            
            
               Med det andet annullationsanbringende gøres det, subsidiært i forhold til det første anbringende, gældende, at den anfægtede afgørelse er vedtaget i strid med grænserne for Kommissionens tidsmæssige beføjelser (andet anbringendes første klagepunkt), dvs. at den blev vedtaget for sent og under tilsidesættelse af væsentlige formforskrifter for proceduren, samt med Den Hellenske Republiks ret til kontradiktion og ret til forsvar (andet anbringendes andet klagepunkt).
            
         
               3.
            
            
               Med det tredje anbringende gøres det gældende, at den anfægtede afgørelse er i strid med retssikkerhedsprincippet og med princippet om beskyttelse af medlemsstatens berettigede forventning.
            
         
               4.
            
            
               Endelig gøres det med fjerde anbringende gældende, at den anfægtede afgørelse er i strid med princippet om ne bis in idem, eftersom den har pålagt en korrektion flere gange, og under alle omstændigheder er den pålagte finansielle korrektion helt uforholdsmæssig og bør annulleres.
            
         
      (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene (EFT L 161 af 26.6.1999, s. 1).